|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**M Ó D O S Í T Ó I N D Í T V Á N Y**

**a Képviselő-testület** **2021. december 15-ei rendes ülésének**

**19. napirendi pontjához**

**Tisztelt Képviselő-testület!**

A „Javaslat a 2021. évi közbeszerzési tervek módosítására” című 19. napirendi ponthoz az alábbi módosító indítványt nyújtom be:

**A Polgármesteri Hivatal, az óvodák, az ERI  és az Önkormányzat villamos energia beszerzése kapcsán vált szükségessé a 2021. évi közbeszerzési tervek módosítása:**

A jelzett előterjesztésben az eredetileg két évre szóló uniós közbeszerzési eljárás lefolytatása helyett **nemzeti eljárás lefolytatását javasoltuk egy éves időtartamra** a jelenlegi versenypiaci helyzet miatt.

A közbeszerzésekről szóló 2015. évi CXLIII. törvény 2. § (4) bekezdése szerint a*z ajánlatkérőnek a közpénzek felhasználásakor a hatékony és felelős gazdálkodás elvét szem előtt tartva kell eljárnia.*

A villamos energia **egyetemes szolgáltatás** útján való beszerzése jelenleg **lényegesen alacsonyabb** **áron történik**, mint a versenypiacon.

Az egyetemes szolgáltatás határozatlan időtartamra vonatkozik.

Tekintettel arra, hogy időközben tudomásunkra jutott, hogy a Közbeszerzési Hatóságnak már van olyan döntése, amelyben a „villamos energia beszerzése egyetemes szolgáltatás keretében” tárgyban indított hirdetmény nélküli tárgyalásos eljárásban az eljárás jogalapját megalapozottnak találta, azt javasoljuk, hogy nemzeti eljárás helyett **hirdetmény nélküli tárgyalásos eljárás kerüljön lefolytatásra.** Így egyetemes szolgáltatás keretében nyílhat lehetőség villamos energia beszerzésére.

**Az Erzsébetváros Rendészeti Igazgatóság 2021. évi közbeszerzési tervében a következő módosítások szükségesek:**

* **A 2. sorszám alatt felvett „Villamosenergia beszerzés” közbeszerzési eljárás irányadó eljárásrendje uniós eljárásrendre, míg a 2015. évi CXLIII. törvény (Kbt.) szerinti eljárás fajtája a Kbt. 98. § (2) bek. c) pont szerinti eljárásra módosul.**
* **A 2. sorszám alatt felvett „Villamosenergia beszerzés” közbeszerzési eljárás esetében a szerződés teljesítésének várható időpontja 2022. IV. negyedévére módosul.**

**A Hivatal 2021. évi közbeszerzési tervében a következő módosítások szükségesek:**

* **Az 1. sorszám alatt felvett „Villamosenergia beszerzés” közbeszerzési eljárás eljárásrendje uniós eljárásrendre, míg a 2015. évi CXLIII. törvény (Kbt.) szerinti eljárás fajtája a Kbt. 98. § (2) bek. c) pont szerinti eljárásra módosul.**
* **Az 1. sorszám alatt felvett „Villamosenergia beszerzés” közbeszerzési eljárás esetében a szerződés teljesítésének várható időpontja 2022. IV. negyedévére módosul.**
* **Az 1. sorszám alatt felvett „Villamosenergia beszerzés” közbeszerzési eljárás határozatlan időtartamra vonatkozik, így a megjegyzés rovat is módosul.**

**Az Önkormányzat 2021. évi közbeszerzési tervében a következő módosítások szükségesek:**

* **A 11. sorszám alatt felvett „Villamosenergia beszerzés” közbeszerzési eljárás irányadó eljárásrendje uniós eljárásrendre, míg a 2015. évi CXLIII. törvény (Kbt.) szerinti eljárás fajtája a Kbt. 98. § (2) bek. c) pont szerinti eljárásra módosul.**
* **A 11. sorszám alatt felvett „Villamosenergia beszerzés” közbeszerzési eljárás esetében a szerződés teljesítésének várható időpontja 2022. IV. negyedévére módosul.**

**Az Óvodák 2021. évi közbeszerzési terveiben a következő módosítások szükségesek:**

* **Az 1. sorszám alatt felvett „Villamosenergia beszerzés” közbeszerzési eljárás irányadó eljárásrendje nemzeti eljárásrendre, míg a 2015. évi CXLIII. törvény (Kbt.) szerinti eljárás fajtája a Kbt. 98. § (2) bek. c) pont szerinti eljárásra módosul.**
* **Az 1. sorszám alatt felvett „Villamosenergia beszerzés” közbeszerzési eljárás esetében a szerződés teljesítésének várható időpontja 2022. IV. negyedévére módosul.**
* **Az 1. sorszám alatt felvett „Villamosenergia beszerzés” közbeszerzési eljárás határozatlan időtartamra vonatkozik, így a megjegyzés rovat is módosul.**

Budapest Főváros VII. kerület Erzsébetváros Önkormányzatának és Polgármesteri Hivatalának Közbeszerzési Szabályzata II. Fejezetének 1.5. pontja alapján a közbeszerzési tervek módosításának jóváhagyására a Képviselő-testület jogosult.

Mindezek alapján kérem a Tisztelt Képviselő-testületet, hogy az eredetileg kiküldött előterjesztés határozati javaslatainak mellékletei helyett a jelen módostó indítványhoz csatolt mellékletekkel fogadja el a határozati javaslatokat.

Budapest, 2021. december 13.

Niedermüller Péter

polgármester

A határozati javaslat mellékletei:

1. számú melléklet: Erzsébetvárosi Bóbita Óvoda 2021. évi közbeszerzési terve egységes szerkezetbe foglalva a 2. sz. módosítással
2. számú melléklet: Erzsébetvárosi Brunszvik Óvoda 2021. évi közbeszerzési terve egységes szerkezetbe foglalva a 2. sz. módosítással
3. számú melléklet: Erzsébetvárosi Csicsergő Óvoda 2021. évi közbeszerzési terve terve egységes szerkezetbe foglalva a 2. sz. módosítással
4. számú melléklet: Erzsébetvárosi Dob Óvoda 2021. évi közbeszerzési terve egységes szerkezetbe foglalva a 2. sz. módosítással
5. számú melléklet: Erzsébetvárosi Kópévár Óvoda 2021. évi közbeszerzési terve egységes szerkezetbe foglalva az 2. sz. módosítással
6. számú melléklet: Erzsébetvárosi Magonc Óvoda 2021. évi közbeszerzési terve egységes szerkezetbe foglalva a 2. sz. módosítással
7. számú melléklet: Erzsébetvárosi Nefelejcs Óvoda 2021. évi közbeszerzési terve egységes szerkezetbe foglalva a 2. sz. módosítással
8. számú melléklet: Budapest Főváros VII. Kerület Erzsébetvárosi Polgármesteri Hivatal 2021. évi közbeszerzési terve egységes szerkezetbe foglalva a 2. sz. módosítással
9. számú melléklet: Budapest Főváros VII. kerület Erzsébetváros Önkormányzata 2021. évi közbeszerzési terve egységes szerkezetbe foglalva a 2. sz. módosítással
10. számú melléklet: Erzsébetváros Rendészeti Igazgatósága 2021. évi közbeszerzési terve egységes szerkezetbe foglalva az 1. sz. módosítással